
UDEN  KUNDSKAB  OG  HELLIGHED  KAN  INGEN  SE  GUD 


nummer  18  15.  SEPTEMBER  1923 


72.  AARGANG 


OM  SPIRITISME. 

(Uddrag  af  en  Tale  holdt  af  Biskop  C.  W.  Nibley  i  Tabernaklet  i 
Salt  Lake  City  den  13.  Maj  1923.) 

(Fortsat  fra  Side  261.) 


Disse  saakaldte  Aandetilkendegivelser  er  ikke  noget  nyt. 
De  er  ligesaa  gamle  som  Verdenshistorien.  Jeg  har  henvist 
til  Esajas  Advarsel  mod  at  adspørge  de  Døde.  Vi  har  et  andet 
Tilfælde  omtalt  i  Bibelen.  Saul,  Israels  Konge,  havde  over- 
traadt  Herrens  Love,  og  Gud  havde  vendt  sig  fra  ham.  Han 
forklædte  sig  og  drog  til  Troldkvinden  i  Endor  og  bad  hende 
mane  Samuels  Aand  frem. 

»Da  Kvinden  saa  Samuel,  da  raabte  hun  med  stærk  Rost 
og  sagde  til  Saul:  hvi  har  du  bedraget  mig,  du  er  jo  Saul? 

Da  sagde  Kongen  til  hende:  frygt  ikke!  men  hvad  har  du 
set?  og  Kvinden  sagde  til  Saul:  jeg  har  set  Guder  stige  op  af 
Jorden. 

Og  han  sagde  til  hende:  hvordan  er  hans  Skikkelse?  og 
hun  sagde:  der  kommer  en  gammel  Mand  op,  og  han  er  klædt 


274 


i  en  Kappe;  da  fornam  Saul,  at  det  var  Samuel,  og  han  bøjede 
sit  Ansigt  til  Jorden  og  kastede  sig  ned.«  (1.  Sam.  28:  12—14.) 

De  vil  lægge  Mærke  til,  at  Saul  ikke  selv  saa  den  Aand, 
der  udgav  sig  for  at  være  Samuel;  han  saa  kun  Kvinden  eller 
Mediet,  der  havde  »en  Spaadomsaand«,  thi  han  sporger  hende: 
»Hvad  har  du  set?«  Saul  havde  altsaa  intet  set.  »Og  han  sagde 
til  hende:  hvordan  er  hans  Skikkelse?«  Svaret  fra  Kvinden 
lød  saaledes:  »Der  kommer  en  gammel  Mand  op,  og  han  er 
klædt  i  en  Kappe;  da  fornam  Saul,  at  det  var  Samuel.«  Hvor- 
ledes fornam  han  det?  Efter  den  Beskrivelse,  som  Mediet 
havde  givet  ham,  og  efter  den  alene. 

Tror  De,  at  det  er  muligt  for  noget  Medium  eller  Aande- 
manerske  at  kalde  afdøde  Menneskers  Aander  tilbage  fra  den 
anden  Verden?  Jeg  tror  det  ikke.  Jeg  tror  ikke,  der  er  noget 
Medium  eller  Troldkvinde  eller  Spiritist  i  Verden,  der  har 
denne  Magt.  Men  jeg  tror,  at  der  er  Aander,  som  udgiver  sig 
for  at  være  Personer,  der  har  forladt  dette  Liv,  og  optræder 
som  saadanne  gennem  disse  Medier.  Dette  kan  der  ikke  være 
Tvivl  om.  Jeg  tror  ikke,  at  Abraham  Lincolns,  George  Wash- 
ingtons eller  nogen  anden  stor  Mands  Aand,  der  har  levet 
paa  Jorden,  kan  manes  op.  Husk,  de  kommer  altid  op  nede 
fra,  aldrig  ned  fra  oven.  Sagde  Saul  ikke  til  Spaakvinden  i 
Endor:  »Lad  mig  Samuel  komme  op.«  Disse  spiritistiske  Me- 
dier har  ingen  Magt  over  afdøde  Menneskers  Aander,  men  de 
har  Forbindelse  med  onde,  falske  Aander,  der  er  i  Verden 
for  om  muligt  at  fordærve  og  ødelægge  vor  Herres  Jesu  Kristi 
Frelsergerning. 

Nogle  Maaneder  efter  Kirkens  Oprettelse  finder  vi  de 
samme  onde  Magter  gøre  Forsøg  paa  at  omstyrte  det  Værk, 
som  Herren  havde  paabegyndt.  Her  er  nogle  Ord  fra  en 
Aabenbaring  til  Oliver  Cowdery  gennem  Profeten  Joseph 
Smith  i  September  1830.  Kirken  havde  da  kun  været  organi- 
seret i  omtrent  fire  Maaneder.  Jeg  læser  fra  Pagtens  Bog,  28. 
Kap.  11.  Vers: 

»Og  atter,  du  skal  tage  din  Broder  Hiram  Page  og  mellem 


275 

ham  og  dig  alene  sige  ham,  at  de  Ting,  hvilke  han  har  af- 
skrevet fra  den  Sten,  ikke  er  af  mig,  og  at  Satan  bedrager 
ham; 

Thi  se,  dette  er  ikke  bleven  ham  beskikket,  ej  heller  skal 
nogen  i  Menigheden  beskikkes  noget,  der  strider  imod  Kir- 
kens Pagter; 

Alle  Ting  skulle  ske  i  Orden  og  ifølge  Menighedens  fælles 
Samtykke  ved  Troens  Bøn.« 

De  ser,  at  lige  fra  Begyndelsen  maatte  de  kæmpe  med  disse 
onde  og  bedrageriske  Indflydelser,  som  Shakespeare  kalder 
»Mørkhedens  Magter.« 

Saa  jeg  siger  til  eder,  mine  Brødre  og  Søstre,  vend  eder 
bort  fra  alle  saadanne  forføreriske  og  onde  Aander.  Herren 
har  aabenbaret  for  os  Sandheden  af  Jesu  Kristi  Evangelium. 
Lyt  til  disse  Ord  fra  en  Aabenbaring  til  Profeten  Joseph 
Smith,  hvilken  tydeligt  viser  Forskellen  mellem  det  sande  og 
det  falske: 

»Se,  I  have  mit  Evangelium  fremlagt  for  eder,  min  Klippe 
og  min  Salighed. 

Strider  ikke  mod  nogen  Kirke,  uden  mod  Djævelens. 

Paatager  eder  Kristi  Navn  og  taler  Sandheden  med  Alvor- 
lighed, 

Og  saa  mange,  som  omvende  sig  og  blive  døbte  i  mit  Navn, 
hvilket  er  Jesus  Kristus,  og  blive  bestandige  indtil  Enden, 
skulle  vorde  salige. 

Se,  Jesus  Kristus  er  det  Navn,  som  er  givet  af  Faderen,  og 
der  er  ikke  noget  andet  Navn,  hvorved  Menneskene  kunne 
blive  salige; 

Derfor  maa  alle  Mennesker  paatage  sig  det  Navn,  der  er 
givet  af  Faderen;  thi  ved  det  Navn  skulle  de  kaldes  frem  paa 
den  yderste  Dag; 

Dersom  de  derfor  ikke  kende  det  Navn,  hvorved  de  blive 
fremkaldte,  kunne  de  ikke  faa  Del  i  min  Faders  Rige.«  (18:  17, 
20—25.) 

Dette,  mine  Brødre  og  Søstre,  er  Forskellen  paa  Lyset  og 

Mørket;  dette  Vidnesbyrd,  denne  Overbevisning  i  eders  Hjer- 
ter, given  ved  den  Helligaands  Kraft,  om  at  Jesus  Kristus  og 
hans  Fader  (vor  Fader,  som  er  i  Himmelen)  i  Sandhed 
aabenbarede  sig  for  Profeten  Joseph  Smith;  at  Jesus  Kristus, 
efter  hvem  denne  Kirke  blev  kaldet,  sendte  hellige  Engle, 
altid  fulde  af  Lys  og  Herlighed,  klarere  endog  end  Solens  Lys 
ved  Middagstid,  hvilke  aabenbarede  Mormons  Bog  og  med- 
delte det  hellige  Præstedømme,  med  Myndighed  og  Magt  til 
at  handle  i  Herrens  Navn,  forskellig  fra  den  Magt,  der  fandtes 
i  Verden  nogen  Steder  paa  den  Tid. 

Hørte  vi  noget  om  guddommelig  Myndighed,  om  Præste- 
dømmet, om  den  Herre  Jesus  Kristus  eller  om  Guds  Riges 
Oprettelse  paa  Jorden  i  det  Foredrag  forleden  Aften?  Ikke  et 
Ord. 

Jeg  husker,  at  i  Aaret  1868  blev  nogle  af  vore  Brødre  ind- 
viklede i  saadanne  aandelige  Tilkendegivelser,  Mørkets  Red- 
skaber, i  hvad  man  den  Gang  kaldte  »Godbe  Bevægelsen«. 
Hvad  godt  kom  der  ud  af  det?  Blev  en  eneste  af  dem,  som 
havde  med  det  at  gøre,  gjort  bedre  eller  lykkeligere,  eller  blev 
deres  Liv  paa  nogen  Maade  forædlet  gennem  disse  aandelige 
Tilkendegivelser?  Dersom  et  eneste  Ord  eller  en  Lærdom  eller 
Leveregel,  der  tjener  til  at  oplofte  og  bedre  Menneskeheden 
eller  er  til  Frelse  for  Legeme  eller  Sjæl,  nogensinde  er  kom- 
men fra  denne  Kilde,  da  kunde  jeg  ønske  at  høre  derom,  thi 
uagtet  jeg  har  læst  meget  om  dem  og  lyttet  til  mange  Fore- 
drag ligesom  det,  vi  hørte  forleden  Aften,  saa  har  jeg  endnu 
ikke  hørt  et  eneste  Ord,  der,  saavidt  jeg  kan  se,  leder  til  Ret- 
færdighed og  Fred,  til  Velsignelse  og  Frelse.  Men  jeg  tror  al- 
deles bestemt,  at  disse  Mørkets  Magter,  disse  forføreriske 
Aander,  der  falskelig  udgiver  sig  for  at  være  helt  andre  Per- 
soner, end  de  virkelig  er,  i  Virkeligheden  søger  at  ødelægge 
ikke  alene  Menneskets  Sjæl,  men  dets  Legeme  ogsaa.  Der  er 
for  mange,  som  har  ladet  sig  vildlede  af  disse  Aander  og  er 
blevne  sjæleligt  ødelagte  og  tilsidst  taget  deres  eget  Liv.  Saa- 
danne Ting  leder  ikke  til  noget  godt.  Sidste-Dages  Hellige  vil 

ikke  befatte  sig  med  dem,  men  vende  sig  fra  alt  saadant.  Vi 
har  rigeligt  med  Arbejde  at  udfore  ved  Opbyggelsen  af  Guds 
Kirke  og  Rige  paa  Jorden.  Lad  os  tage  fat  paa  dette  Arbejde 
med  hele  vor  Sjæl. 

Vi  har  et  vigtigt  og  betydningsfuldt  Budskab  at  bringe  til 
hele  Verden.  Dette  Budskab  bestaar  i  Forkyndelsen  af  de 
store  Sandheder  tilhørende  Tidernes  Fyldes  Husholdning, 
nemlig  at  den  hojeste  Gud  med  hans  elskelige  Son,  Jesus 
Kristus,  vor  Forløser,  har  gæstet  Jorden  i  denne  Uddeling,  at 
Jesus  Kristus,  vor  Herre,  efter  hvem  denne  Kirke  er  opkaldt, 
har  sendt  hellige  Engle  for  at  aabenbare  Mormons  Bog  og 
meddele  det  hellige  Præstedømme  med  guddommelig  Magt 
og  Myndighed,  saa  at  alle  Mennesker  allevegne,  der  tror  og 
omvender  sig  og  er  villige  til  at  adlyde  Herrens  Befalinger, 
kan  indgaa  til  Frelse  i  Guds  Rige  og  kan  vide  med  Vished,  at 
Læren  er  sand.  Dette  er  »Mormonismen« s  Budskab  til  hele 
Verden.  Den  er  opbyggende.  Den  er  opløftende.  Den  forædler 
og  udvider  Sjælen.  Den  repræsenterer  den  mest  fuldkomne 
Organisation  til  Arbejdets  Udførelse,  som  findes  i  den  ganske 
Verden.  Og  fremfor  alt,  den  er  en  evig  Sandhed. 

Vore  Missionærer  gaar  ud  i  tusindvis  for  at  forkynde  dette 
Budskab.  Og  det  store  Missionsarbejde,  som  trods  vor  Fattig- 
dom har  været  saa  godt  udført,  vil  i  de  kommende  Aar  blive 
forøget  saaledes,  at  Titusinder  af  Missionærer  skal  gaa  ud 
med  denne  store  og  herlige  Sandhed  til  Verden. 

Maa  Gud  hjælpe  os  til  at  gøre  vor  Part,  til  at  soge  efter  Ly- 
set og  vogte  os  for  Mørket,  thi  dersom  vi  taber  Aanden,  og 
Sindet  bliver  formørket,  hvor  stort  er  saa  ikke  det  Morke. 
Gud  velsigne  delte  store  og  herlige  Værk  —  Opbyggelsen  af 
Guds  Rige  paa  Jorden,  er  min  ydmyge  Bon  i  Jesu  Kristi 
Navn.  Amen. 

NOGLE  NYTTIGE  VINK. 

Ældste  rne  fra  Jesu  Kristi  Kirke  af  Sidste -Dage  s  Hellige  er 
sendt  ud  for  at  forkynde  Evangeliet,  dette  er  deres  Opgave  her, 
og  dette  er  temmelig  godt  forstaaet  af  alle,  som  arbejder  i 
denne  Mission.  I  Udforeisen  af  dette  Arbejde  bør  de  undlade 
at  angribe  andre  Sekter,  og  vi  tror  ikke  for  et  Øjeblik,  at 
nogen  gør  sig  skyldig  i  dette.  Ved  Fremsættelsen  af  deres 
Budskab  er  det  imidlertid  sommetider  nødvendigt  at  sam- 
menligne deres  Lærdomme  med  de,  der  er  fremherskende  i 
Verden,  og  dette  bliver  ofte  optaget  som  et  direkte  Angreb 
paa  anderledes  Tænkende,  medens  intet  i  Virkeligheden 
kunde  være  længere  fra  Aanden  og  Hensigten  med  den  Kal- 
delse, der  har  bragt  dem  hertil. 

I  Kirkeris  tidlige  Dage  var  Profeten  Joseph  meget  udførlig 
i  sine  Instruktioner  vedrørende  dette  Punkt.  Ved  et  Møde, 
holdt  i  Kirtland  Tempel  i  1836,  formanede  han  Ældsterne  til 
at  gaa  frem  i  al  Ydmyghed  og  med  Alvor  og  i  Oprigtighed 
forkynde  Jesus  Kristus  og  ham  korsfæstet.  De  advaredes  imod 
at  stride  med  andre  om  Trossager  eller  Religionssystemer, 
men  skulde  prædike  Sandheden  og  intet  andet.  Dette  gav  han 
til  dem  som  en  Befaling  og  tilføjede,  at  alle,  som  ikke  efter- 
fulgte dette  Raad,  vilde  nedkalde  Forfølgelse  over  deres  Ho- 
veder, medens  de,  der  rettede  sig  derefter,  altid  skulde  være 
fyldte  med  den  Helligaand. 

Visdommen  i  disse  Instruktioner  er  selvindlysende,  og  de 
er  i  fuld  Harmoni  med  Kristendommens  sande  Aand.  Guds 
Tjenere  har  ikke  Ret  til  at  handle  anderledes;  hvis  de  gør  det, 
nedsætter  de  sig  i  Folks  Agtelse,  berøver  sig  selv  den  Kraft  og 
Værdighed,  der  burde  ledsage  deres  Virksomhed,  og  de  er 
overladt  til  sig  selv  og  maa  paa  bedste  Maade  selv  rede  sig  ud 
af  de  Vanskeligheder,  som  de  ved  deres  ubesindige  Optræden 
har  styrtet  sig  ud  i. 

Mange  Mennesker  i  Verden  synes  at  have  stor  Lyst  til  at 
faa  denne  Kirkes  Ældster  indviklede  i  unyttige  Diskussioner 
om  betydningsløse  Emner.  Den  Slags  Folk  burde  saavidt  mu- 

ligt  undgaas,  thi  der  er  ikke  Tid  til  at  deltage  i  saadanne  Dis- 
kussioner, ej  heller  udretter  det  noget,  hvor  det  drejer  sig  om 
Spørgsmaal,  der  fremsættes  blot  for  at  spørge  og  ikke  for  at 
høste  Kundskab.  Hvad  Verden  trænger  til  er  Oplysning  om 
Evangeliets  første  Principper.  Den  trænger  til  at  lære,  hvad 
sand  Tro  er,  at  det  er  nødvendigt  at  omvende  sig  og  blive 
døbt  for  at  opnaa  en  Arv  i  vor  Faders  Rige.  Den  trænger  til 
Oplysning  om  den  Helligaand,  hvad  den  er,  og  hvorledes  den 
modtages.  Og  fremfor  alt  trænger  den  til  at  vide,  at  Aaben- 
baring  er  lige  saa  meget  en  Kendsgerning  i  Dag,  som  den  har 
været  i  nogen  tidligere  evangelisk  Uddeling.  Indtil  den  lærer 
disse  livgivende,  grundlæggende  Sandheder,  vil  de  mere 
dunkle,  saakaldte  hojere  Lærdomme  ingen  Nytte  være  til,  og 
Tiden  anvendt  paa  at  forklare  dem  er  saa  godt  som  tabt, 
baade  for  den,  der  fremsætter  dem,  som  for  de,  der  bliver  talt 
til.  Medens  Evangeliet  kan  taale  den  nøjeste  og  mest  ind- 
gaaende  Undersøgelse,  er  det  uklogt  til  Fremmede  at  forklare 
de  højere  Principper  deraf,  naar  disse  ikke  endnu  har  Tro 
paa,  at  Jesus  i  Virkeligheden  var  Kristus,  og  at  vor  Frelse  af- 
hænger af  vor  Lydighed  til  hans  Befalinger.  Man  kan  ligesaa 
godt  prøve  paa  at  lære  et  Barn  Geometri,  naar  det  intet  ken- 
der til  almindelig  Regning  —  Resultatet  vil  i  begge  Tilfælde 
være  omtrent  det  samme,  idet  begge  mangler  den  Grundvold, 
hvorpaa  der  skal  bygges. 

Ved  Fremsættelsen  og  Forkyndelsen  af  Evangeliet  bor  sund 
Fornuft  og  en  systematisk  Fremgangsmaade  anvendes.  Og 
naar  disse  benyttes,  er  vor  Tid  altid  brugt  mest  fordelagtigt, 
og  de,  til  hvem  det  forkyndes,  gavnes  og  opbygges  derigen- 
nem. Uagtet  de  er  ubehagelige,  er  Sammenligninger  somme- 
tider nødvndige,  men  Nedrakning  og  Latterliggørelse  aldrig. 
De  har  ingen  Plads  i  Jesu  Kristi  Evangelium,  og  de,  der  gør 
Brug  af  saadanne  Metoder,  vil  intet  kunne  udrette,  thi  de  er 
Evangeliets  Aand  saa  fremmede,  at  de  virker  frastødende  paa 
alle  ærlige  Sandhedssøgere.  (»MUL  Stai;«.) 

BØGERNES  BOG. 

Der  har  vel  næppe  nogensinde  i  Verdenshistorien  været  en 
Tid,  da  den  almindelige  Befolkning  havde  lettere  Adgang  til 
Oplysning  og  Uddannelse  end  netop  i  vore  Dage.  Næsten  alle 
Mennesker  i  civiliserede  Lande  kan  læse  og  skrive,  og  i  de 
mere  fremskredne  Kulturlande  finder  man,  al  Læselysten  er 
stor  hos  Befolkningen  som  et  hele,  hvilket  stadfæstes  ved  den 
Mængde  af  Aviser,  Tidsskrifter  og  Boger,  der  som  en  ustand- 
selig Strøm  vælter  ud  over  Landene. 

Den  det  er  kun  en  forholdsvis  ringe  Del  af  al  denne  saa- 
kaldte  Literatur,  der  i  Virkeligheden  er  gavnlig  og  oploftende. 
Størsteparten  er  nærmest  kun  underholdende  Lekture,  der 
læses  og  i  næste  Øjeblik  er  glemt,  og  meget  er  endog  skade- 
ligt at  læse.  De  gode  Bøger  med  virkelige  store  og  nye  Tan- 
ker, med  Haab,  Idealer  og  oplysende  og  følgeværdige  An- 
skuelser og  Meninger  har  ikke  saa  stor  en  Læsekreds  og  tryk- 
kes ikke  i  saa  mange  Oplag,  som  de  andre. 

»Sig  mig,  hvad  du  tænker,  saa  skal  jeg  sige  dig,  hvad  du 
er,«  erklærer  en  af  vor  Tids  store  Filosofer.  Og  han  tilfojer: 
»Sig  mig,  hvad  du  læser,  saa  skal  jeg  sige  dig,  hvad  du  tæn- 
ker.« Det  vil  heraf  fremgaa,  at  Boger  og  Læsning  har  over- 
ordentlig stor  Indflydelse  paa  Karakteren  —  paa  Menneskets 
hele  aandelige  Liv. 

Det  skulde  derfor  være  vor  Opgave  at  forsyne  os  selv  og 
den  opvoksende  Ungdom  med  god  Literatur  og  lægge  Vægt 
paa  Læsningen  af  gode  Bøger.  I  ny  Aabenbaring  paalægges 
det  de  Hellige,  at  »søge  efter  Visdomsord  i  de  bedste  Boger, 
søge  Lærdom  ved  Læsning  og  ved  Tro.« 

»Vi  tror,  at  Bibelen  er  Guds  Ord,«  siger  vor  Trosartikel. 
Den  maa  derfor  kunne  henregnes  til  de  »bedste »  Bøger.  Den 
indeholder  guddommelige  Sandheder,  aabenbarede  direkte  fra 
Gud  til  Menneskenes  Vejledning,  Trøst  og  Velsignelse.  Men 
dersom  vi  tror,  at  Bibelen  er  Guds  Ord,  da  bør  vi  vise  vor 
Tro  i  vore  Gerninger  ved  at  læse  og  efterleve  dette  Ord. 

Desværre  er  det  imidlertid  en  Kendsgerning,  at  med  al  vor 
Læsning  og  vor  højpriste  Kendskab  til  ny  og  gammel  Li- 
teratur  har  det  store  Flertal  kun  ringe  Begreb  om,  hvad  Bi- 
belen indeholder.  Og  selv  i  Hjem,  hvor  Familien  bekender 
sig  at  tro  paa  Bibelen  som  Guds  Ord,  er  denne  Bog  ofte  saa 
godt  gemt,  at  den  vanskeligt  kan  findes  —  hvis  den  da  i  det 
hele  taget  er  i  Huset.  Er  det  ikke  mærkeligt,  at  Mennesker 
vil  gaa  lange  Veje,  ja  rejse  mange  Mile  for  at  høre  en  berømt 
Prædikant,  men  sjældent  anvende  en  Time  i  Hjemmet  til  at 
læse  Guds  Ord? 

Bibelen  burde  indtage  Hæderspladsen  i  ethvert  Hjem  af 
Sidste-Dages  Hellige  og  blive  behandlet  som  en  aldrig  svig- 
tende Ven,  en  ufejlbar  Raadgiver  og  en  guddommelig  Bud- 
bærer. De  hellige  Engle,  som  besøgte  denne  Husholdnings 
Profeter,  citerede  Vers  og  Kapitler  fra  Bibelen.  Dersom  him- 
melske Sendebud  skulde  komme  til  os  i  vore  Hjem,  kunde  de 
ikke  meddele  os  større  Sandheder  end  de,  der  allerede  findes 
i  vore  Skrifter.  (Se  Lukas  16:  31.)  En  halv  Times  daglig 
Bibellæsning  vil  være  af  større  aandelig  Værdi  end  Alverdens 
Lærdom.  Men  Læsningen  bør  foregaa  med  Eftertanke  og  Tro: 
»Søger  Lærdom  ved  Læsning  og  ved  Tro.« 

Følgende  Udtalelse  af  en  fremragende  Teolog  er  værd  at 
erindre:  »Den,  der  erkender,  at  det  har  behaget  Gud  at  frem- 
sætte Aabenbarelsen  af  sig  selv  for  Menneskene  i  Form  af 
Literatur,  maa  sikkerlig  føle  sig  forvisset  om,  at  denne  lite- 
rære Form  bør  være  Genstand  for  det  mest  indgaaende  Stu- 
dium. Selv  Gudsfornægtere  vil  ikke  kunne  undlade  at  ind- 
rømme, at  dersom  enhver  Gnist  af  Autoritet  og  alt  over- 
naturligt var  fjernet  fra  Bibelen,  vilde  den  endnu  være  Ver- 
dens største  literære  Mesterværk.« 

Blot  som  Literatur  betragtet  er  Bibelen  Bøgernes  Bog.  Men 
den  er  ikke  blot  Literatur,  den  er  Guds  Ord,  og  som  saadant 
er  den  Guds  største  Gave  til  Menneskene.  Derfor  bør  Bibelen 
findes  i  ethvert  Hjem,  og  Sidste-Dages  Hellige  bor  ofte,  om 
muligt  dagligt,  læse  noget  af  dens  inspirerende  Indhold.  De 

bør  læse  hojt  for  de  mindre  Børn,  og  eftersom  Børnene  vokser 
til,  bør  de  opmuntre  disse  til  selv  at  læse  i  Bibelen.  Dersom 
du  lader  dine  Børn  vokse  op  uden  Kærlighed  til  Guds  Ord,  vil 
Ansvaret  herfor  hvile  paa  dine  Skuldre,  thi  et  Barns  Sjæl  vil 
med  Glæde  og  Interesse  lytte  til  og  læse  Guds  Ord,  dersom  en 
Lejlighed  dertil  gives,  før  andre  Indflydelser  gør  sig  gæl- 
dende. J.  S.  H. 


PRÆSIDENT  DAVID  O.  McKAYS  BESØG. 

Lørdag  Aften  den  1.  September  ankom  Præsident  David 
O.  McKay,  en  af  de  tolv  Apostle,  og  hans  Hustru  til  Koben- 
havn for  at  overvære  en  speciel  Konference  af  Missionærerne 
i  Missionen  og  gore  sig  bekendt  med  de  lokale  Forhold.  Søn- 
dagsskole blev  afholdt  Søndag  Formiddag  med  et  i  Anlednin- 
gen tilrettelagt  Program,  hvorefter  Præs.  McKay  og  hans 
Hustru  talte  til  Skolen.  Efter  Søndagsskolen  afholdtes  et 
Funktionærmode,  ved  hvilket  Præs.  McKay  gav  mange  nyt- 
tige Raad  og  Instruktioner  vedrørende  Søndagsskolearbejdet. 

Sondag  Aften  blev  der  afholdt  et  stort  offentligt  Møde,  ved 
hvilket  mange  Fremmede  var  til  Stede,  og  hvor  Præsidentens 
Tale  blev  paahørt  med  stor  Opmærksomhed.  Ved  dette  Mode 
talte  ogsaa  Konferencepræsidenterne  C.  P.  Sørensen  fra  Aal- 
borg og  Poul  Gregersen  fra  Aarhus.  Sangkoret  udførte  ypper- 
lig Sang,  baade  ved  dette  og  ved  det  Mandag  Aften  afholdte 
Grensmøde.  Ved  dette  var  næsten  alle  Grenens  Funktionærer, 
Lærere  og  Lærerinder  samt  Kredslærere  til  Stede,  og  en 
ypperlig  Aand  gjorde  sig  gældende. 

Mandag  Eftm.  Kl.  5  havde  den  kvindelige  Hjælpeforening 
Lærerindemode,  ved  hvilket  Søster  McKay  talte  opmuntrende 
og  belærende  Ord  til  Søstrene,  og  Præs.  McKay  udviklede  ved 
Hjælp  af  et  Eksempel,  hvorledes  en  Kærlighedsgerning  altid 
en  Gang  vil  bære  Frugt  og  aldrig  er  forgæves.  Fra  Kl.  10  til 
2  samme  Dag  blev  der  afholdt  et  Mode  med  Missionærerne  og 
vigtige  Instruktioner  og  Lærdomme  givet  til  disse. 

Præs.  McKay  og  hans  Hustru  rejste  til  Berlin  Tirsdag  Form. 
med  Følelsen  af  at  have  tilbragt  en  behagelig  Tid  i  Koben- 
havn og  sender  en  hjertelig  Hilsen  til  alle  de  Hellige  i  den 
danske  Mission. 


VEJEN,  SANDHEDEN  OG  LIVET. 

(Af  Ældste  Orson  F.  Whitney  af  de  Tolvs  Raad.) 

V. 
DET  STORE  MAAL. 

Evangeliet  er  mere  end  et  Middel  til  at  slippe  bort  fra  over- 
hængende Farer.  Det  er  en  guddommelig  Plan  for  Menneske- 
nes Fremgang,  en  forudbeskikket  Fuldkommenhedens  Vej  og 
blev  oprettet  som  en  saadan,  for  Mennesket  havde  syndet,  og 
følgelig  før  der  trængtes  til  Forløsning  og  Frelse.  Det  ind- 
befatter mere  end  Tro,  Omvendelse,  Daab  og  de  forskellige 
Love  og  Anordninger  i  Kristi  Kirke.  Det  indbefatter  Præste- 
dømmets Myndighed,  over  hvilket  Kristus  er  Hovedet  i  al 
Evighed,  og  uden  hvilket  intet  Menneske  kan  forrette  Evan- 
geliets hellige  Love  og  Ordinancer.  I  sin  fuldeste  Udstrækning 
betyder  det  alt,  hvad  der  er  forbundet  med  den  Forløserger- 
ning, som  udfortes  af  det  guddommelige  Væsen,  der  blandt 
Menneskene  var  kendt  under  Navnet  Jesus  af  Nazareth,  men 
som  var  og  er  ingen  andre  end  Jehovah,  Israels  Gud,  der 
»kom  til  sit  eget«,  men  blev  forkastet  af  sit  Folk,  blev  kors- 
fæstet og  dode  for  at  forløse  Verden. 

Beretningerne,  skrevne  om  Jesu  Liv  af  Matthæus,  Markus, 
Lukas  og  Johannes,  kaldes  »Evangelier«,  fordi  de  handler  om 
Herrens  personlige  Lærergerning  paa  Jorden;  men  i  Virke- 
ligheden er  de  kun  Dele  og  Brudstykker  af  den  fuldstændige 
evangeliske  Historie.  Frelserens  Liv,  Død,  Opstandelse  og 
Himmelfart,  med  de  af  ham  foreskrevne  Betingelser,  ved 
hvilke  den  faldne  Menneskehed  kan  modtage  yderligere  Vel- 
signelser gennem  hans  Sonoffer  for  Synd,  er  alle  evangeliske 
Kendsgerninger,  men  er  ikke  Evangeliet  i  sin  Helhed. 

Den  fuldstændige  »Historie«  om  Frelseren  og  Forløseren, 
den  Gud,  som  dode  for  at  Mennesket  kunde  leve,  omfatter  Be- 
givenheder baade  i  Fortid  og  i  Fremtid,  baade  i  Forudtilvæ- 
relsen  og  efter  Døden;  Scener,  hvori  han  blev  valgt  til  at  spille 
sin  store  Rolle  i  det  vældige  Menneskehedens  Drama,  og  andre 
endnu  ikke  udfoldede  Scener,  i  hvilke  han  vil  have  en  endnu 
herligere  Optræden  paa  Tidsalderens  Skueplads  som  den 
uforlignelige  Kongernes  Konge,  der  vil  regere  paa  Jorden  i 
tusinde  Aar. 

Evangeliet  blev  givet  som  et  Middel  til  Menneskenes  Frem- 
adskriden  og  Ophøjelse.  »Menneskets  oprindelige  Grundele- 
menter er  selveksisterende  med  Gud«,  siger  Profeten  Joseph. 
»Gud  selv,  hvis  Herlighed  var  midt  iblandt  disse  Aander,  tog 
sig  for,  fordi  han  var  mere  intelligent  end  de,  at  udarbejde 
Love,  hvorved  Resten  kunde  opnaa  at  skride  fremad  ligesom 
ham  selv.  Vort  Slægtskabsforhold  til  Gud  gor  det  muligt  for 
os  at  skride  fremad  i  Kundskab.  Han  har  Magt  til  at  give  de 
svagere  Fornuftvæsener  Love,  der  underviser  dem,  saa  at  de 
kunne  blive  ophøjede  med  ham  og  modtage  én  Herlighed 
efter  en  anden.« 

Almægtig  og  alvidende,  som  han  er,  har  den  evige  Fader 
ikke  benyttet  sin  hojere  Intelligens  til  at  monopolisere  al  Magt 
og  Herlighed,  men  har  tilvejebragt  Midler,  hvorved  de  ham 
omgivende  ringere  Aander  kan  blive  meddelagtige  i  hans 
Herlighed.  Han  ønskede  at  løfte  dem  op  til  sin  egen  aande- 
lige  Sfære  og  dele  Herredømmet  i  Universet  med  dem.  Dette 
herlige  Maal  var  i  Sigte,  da  Jorden  blev  skabt  og  Mennesket 
anbragt  paa  den.  Derfor  var  det,  at  Faldet  kom,  og  at  Kristus 
forløste  Mennesket  fra  Faldet.  Baade  Faldet  og  Forlosningen 
var  nødvendige,  og  begge  var  forudbeskikket.  De  var  Skridt 
paa  den  store  Fremadskridelsens  Bane. 

Evangeliets  Principper  er  evige.  Sandhed  blev  ikke  skabt 
og  kan  ikke  blive  det.  Tro  og  Omvendelse  blev  ikke  til  ved  et 
Magtbud.  De  er  evige  Principper,  afpassede  efter  Menneskenes 
Behov  og  Guddommens  Hensigter.  Den  højeste  Intelligens  er- 

kendte  disse  Princippers  ophøjede  og  forædlende  Egenskaber 
og  gjorde  Brug  af  dem  paa  den  mest  virkningsfulde  Maade  til 
Gavn  for  Menneskene.  Saadanne  Handlinger  som  Daab  og 
Haandspaalæggelse  kunde  naturligvis  indstiftes  samtidig  med 
den  Lov  eller  Læreregel,  hvori  de  udgjorde  et  Led.  Ikke  saa- 
ledes  med  de  Grundsætninger,  hvorpaa  de  hviler.  Ingen  gud- 
dommelig Erklæring  var  nødvendig  for  at  gøre  Tvætning  til 
en  Forudsætning  for  Renhed  eller  den  Helligaand  til  Sjælens 
livgivende  Kraft. 

Alt  forbundet  med  Menneskets  jordiske  Pilgrimsgang  var 
forstaaet  og  lagt  tilrette,  før  denne  Pilgrimsgang  begyndte. 
Evangeliet  blev  indstiftet  og  en  Udøver  beskikket  til  at  sætte 
det  i  Kraft;  Maskineriet  blev  bygget  og  sat  i  Gang.  Da  Faldet 
var  forudset,  blev  Forløsningen  ogsaa  arrangeret.  Uendelig 
Ophøjelse  var  det  store  Endemaal,  og  over  dette  var  det  — 
trods  den  Smerte  og  Sorg,  der  nødvendigvis  maatte  gennem- 
gaas  —  at  »Morgenstjernerne  sang  tilhobe,  og  alle  Guds  Børn 
raabte  af  Glæde«. 

Forud  for  Faldet  var  Himmelen  og  Jorden  bleven  skabt  — 
ikke  af  intet,  som  Nutidsteologer  lærer,  men  af  forud  eksi- 
sterende Materialier,  saaledes  som  guddommelig  Aabenbaring 
erklærer.  Intet  vedbliver  at  være  intet;  det  siger  den  sunde 
Fornuft,  og  Videnskaben  stadfæster  det.  Denne  Verden  blev 
dannet  som  en  Bolig  og  et  Skolested  for  Mennesket.  Her  mod- 
tager Aanden  et  Legeme  og  bliver  en  levende  »Sjæl«,  i  Stand 
til  at  udvikles  og  forøges,  hvilket  er  umuligt  for  Aanden  uden 
Legemet  eller  for  Legemet  uden  Aanden.  Her  høster  Menne- 
sket ogsaa  forskellige  Erfaringer,  der  er  nodvendige  for  hans 
videre  Udvikling,  og  hans  Villighed  til  at  adlyde  sin  Skaber  i 
alle  Ting  sættes  paa  Prøve.  At  bringe  Mennesket  ned  paa 
denne  Planet,  at  sætte  Aanden  i  Besiddelse  af  dens  Legeme, 
og  at  den  saaledes  udstyret  kan  begynde  Rejsen  mod  det  store 
Maal,  det  var  vore  første  Forældres  Opgave.  »Adam  faldt,  for 
at  Menneskene  kunne  blive  til;  og  Menneskene  er  til,  for  at  de 
kunne  nyde  Glæde.« 

Men  hvorledes  faa  den  faldne  Menneskehed  rejst  igen  og 
anbragt  paa  Vejen  til  Lykke  og  Herlighed?  Faldet  havde 
gavnlige  Folger.  Det  frembragte  den  menneskelige  Familie  — 
hvad  den  jordiske  Tilværelse  angaar.  Men  det  medførte  ogsaa 
baade  legemlig  og  aandelig  Død,  evig  Bortfjernelse  fra  Guds 
Nærhed,  og  et  Brud  mod  Retfærdigheden,  som  kun  Barm- 
hjertigheden kunde  udjævne,  legemliggjort  i  det  Væsen,  der 
gav  sit  Liv  som  et  Sonoffer  for  en  tabt  Verden,  udvalgt  til 
denne  store  Frelsergerning,  for  Verdens  Grundvold  blev  lagt. 

I  det  himmelske  Raad,  medens  denne  Jords  Skabelse  var 
under  Overvejelse,  rejste  der  sig  et  Spørgsmaal  om,  hvem 
blandt  Guds  Sønner  skulde  blive  sendt  ned  for  at  forløse  Men- 
neskene fra  Faldet.  Lucifer,  en  »Engel,  der  havde  Myndighed« 
i  den  Højestes  Nærhed,  ønskede  at  blive  udvalgt  til  denne 
store  Gerning.  Men  hans  Plan  til  Menneskenes  Forløsning  var 
af  en  tvangsmæssig  Beskaffenhed,  der  tilintetgjorde  Menne- 
skets Handlefrihed.  Endvidere  var  denne  »Morgenrødens  Søn« 
bleven  for  selvbevidst,  at  han  som  Belønning  for  sit  paatænkte 
Arbejde  forlangte  den  Herlighed  og  Ære,  der  alene  tilhører 
Gud.  Derfor  blev  han  forkastet,  men  gjorde  Oprør  mod  Fa- 
derens Afgørelse  og  »blev  nedstyrtet  fra  Guds  og  Sønnens 
Ansigt  og  blev  kaldet  Fortabelse;  thi  Himlene  græd  over 
ham«. 

Lucifer  var  ikke  alene.  En  Trediedel  af  Himmelens  Hær- 
skarer blev  nedstyrtede  med  ham.  Disse  kunde  ikke  modtage 
Legemer  og  er  nu  de  Mørkets  Aander,  der  vandre  frem  og 
tilbage  i  Verden.  De  frister  og  forforer  'Menneskenes  Børn,  og 
alle  de,  der  underkaster  sig  deres  onde  Indflydelse,  bringer  de 
i  Ødelæggelse.  De  trofaste  to  Trediedele  fik  Tilladelse  til  at 
paatage  sig  Legemer. 

Den,  der  blev  valgt  til  at  forløse  Adams  Slægt,  stod  øverst 
blandt  alle  Guds  Sønner  —  den  førstefødte  i  Aanden,  Fade- 
rens enbaarne  i  Kødet.  Hans  fuldkomne  Forlosnmgsplan  gav, 
i  Modsætning  til  Lucifers,  Mennesker  Ret  til  selv  at  vælge 
mellem  godt  og  ondt.  Det  frelser  Menneskene,  ikke  i  deres 

Synder,  men  fra  deres  Synder,  frigør  dem  fra  aandelig  Træl- 
dom, slaar  Døden  og  Helvedes  Lænker  af  og  lofter  dem  op  i 
Lykkens  og  Frihedens  lyse  Rige  og  til  evigt  Liv.  Heraf  Evan- 
geliets andet  Navn:  »Frihedens  fuldkomne  Lov«. 

For  alle  sande  Kristne  er  Kristi  Evangelium  »en  Guds  Kraft 
til  Frelse«.  Apostelen  Paulus  benævner  det  saaledes.  Det  er 
ligesom  en  Redningsbaad  eller  en  Brandstige:  En  Vej  ud  af 
en  alvorlig  Fare.  Men  Paulus  sagde  ikke  alt,  hvad  han  vidste. 
For  Sidste-Dages  Hellige  er  Evangeliet  alt  dette  og  mere.  Det 
er  en  Plan  tilvejebragt  af  den  alvise  Fader,  hvorved  Guddom- 
mens Sønner  og  Døtre  kan  gaa  frem  Skridt  for  Skridt  paa 
Fremadskridelsens  Bane,  indtil  de  bliver  lig  deres  himmelske 
Forældre  og  arver  himmelske  Troner  og  Herredømme  og 
modtager  »en  Fylde  af  Glæde«. 

Dette  er  Ophøjelse.  Det  er  mere  end  Frelse,  thi  det  er  en 
Udvidelse  af  dette  Begreb  eller  Tilstand,  ligesom  Frelse  .er  en 
Udvidelse  eller  Tilføjelse  til  Begrebet  Forlosning.  At  forløse, 
frelse  og  herliggøre  er  den  tredobbelte  Mission  af  Jesu  Kristi 
Evangelium. 


RIG  UDEN  PENGE. 

Mangt  et  Menneske  er  rigt  uden  Penge.  Tusinder  er  rige 
uden  noget  i  Lommen  og  endog  uden  Lommer.  Et  Menneske 
født  med  et  godt,  sundt  Legeme,  en  god  Mave,  et  godt  Hjerte, 
kraftige  Lemmer  og  et  nogenlunde  godt  Hoved,  er  rig.  Gode 
Knokler  er  bedre  end  Guld,  stærke  Muskler  er  bedre  end  Solv, 
og  Nerver,  der  er  aarvaagne  og  fører  Energi  og  Kaft  til  alle 
Legemsdele,  er  bedre  end  Godser  og  Ejendomme.  Bedre  end 
Slotte  og  Paladser  er  det  at  have  en  Fader  og  en  Moder  af  den 
rigtige  Slags.  Gode  eller  daarlige  Egenskaber  nedarves  blandt 
Mennesker  ligesaa  vel  som  blandt  Heste  og  Kvæg.  Opdragelse 
og  Oplysning  kan  gøre  meget  i  Retning  af  at  modarbejde 
daarlige  Tendenser  eller  udvikle   gode,  men  det  er  en   stor 

Velsignelse  at  arve  gode  Egenskaber  i  det  rette  Forhold  til  at 
begynde  med.  Rigt  er  det  Menneske,  der  har  et  godt  Sinde- 
lag, der  er  venlig,  taalmodig,  haabefuld  og  i  Besiddelse  af  en 
passende  Mængde  Vid  og  Humør. 

Det  sværeste  at  omgaas  i  dette  Liv  er  et  Menneskes  eget 
Selv.  En  gnaven,  egenkærlig  Person,  en  melankolsk  og  kla- 
gende eller  en  frygtagtig  og  skulende  Person  er  alle  fodte  som 
aandelige  Krøblinge  eller  er  blevet  dette  ved  at  leve  et  for- 
krøblet Liv. 


DØDSFALD. 

Søster  Maren  Schrøder  døde  den  25.  August  paa  Alder- 
domshjemmet i  Næstved  i  en  Alder  af  88  Aar.  Hun  blev  Med- 
lem af  Kirken  i  1909  og  døde  som  en  trofast  Sidste-Dages 
Hellig.  Begravelsen  fandt  Sted  den  29.  August  fra  St.  Mortens 
Kirke  i  Næstved. 


STRØTANKER. 

Forlang  altid  en  Kvittering  af  den,  der  praler  af  sin  Ærlig- 
hed. 

At  blive  overvunden  er  ingen  Vanære,  dersom  du  kæmpede 
paa  den  rette  Side. 

Jeg  vil  hellere  være  Svinehyrde  og  forstaaet  af  Svinene  end 
være  Digter  og  være  misforstaaet  af  Menneskene. 

Søren  Kierkegaard. 

